tomron87/hebrew-wikipedia-sentences-corpus huggingface dataset:
הפסיכולוגיה של אקהרט הייתה מקורית למדי.
הוא הבדיל, כמו גנוסטים המוקדמים כוולנטיוס, בין האלמנטים הנפשיים והרוחניים באדם.
את ה"ניצוץ הנשמתי" הוא מקביל ל"דמות אלהים" מהתנ"ך.
האלמנט הנצחי והאלהי הזה באדם הוא עבור אקהרט רק פוטנציאליות, דבר שיש להעיר ולהזין על ידי מעשים טובים ורוחניות כדי שתגדל ותפרח, בניגוד, לדוגמה, ל"אטמן" ההינדי.
המעמד של אקהרט בכנסייה בימינו אינו ברור.
המסדר הדומיניקני לחץ בשנות ה-90 לטיהור מוחלט ואישור של האורתודוקסיה התאולוגית שלו; האפיפיור יוחנן פאולוס השני הצהיר כי הוא מוכן לכך, אך העניין עדיין נמצא במסדרונות הוותיקן.
כבר ב-1891 מצא קארל איוגן ניומן, שתרגם חלקים גדולים מהטיפיטאקה, מקבילות בין אקהרט לבודהיזם.
במאה ה-20 הושוו דעותיו של אקהרט למיסטיקנים מזרחים בידי מלומדים רבים, ביניהם רודולף אוטו וד.
יוסף בן שלמה, בעיית הפנתיאיזם במיסטיקה תיאיסטית: ר' משה קורדובירו ומייסטר אקהרט, בתוך: התגלות, אמונה, תבונה, אוניברסיטת בר-אילן, תשל"ו 1976
יוסף שורץ, לך דומיה: מייסטר אקהרט קורא במורה נבוכים, תל אביב: עם עובד, תשס"ב
מייפלאואר הייתה אוניית סוחר אנגלית מסוג פלויט , אשר נשאה את "האבות העולים" מפלימות', אנגליה אל "העולם החדש" בשנת 1620. באונייה היו 102 נוסעים, ביניהם 19 נשים ו-33 ילדים.
מסעם הפך לסיפור אייקוני באנלים מוקדמים של היסטוריה אמריקאית על מוות והישרדות בתנאים החורפיים הקשים של ניו אינגלנד.
לפני ההפלגה, הבדלנים ביקשו אישור מחברת וירג'יניה להקים מושבה חדשה והוקצו חלקת אדמה דרומית לקו רוחב 41-צפון, קרוב לנהר ההדסון.
בגלל רוחות חלשות ומקרה של כמעט-טביעה על שרטונים ליד קייפ קוד, הם נאלצו לעגון בנקודה צפונית בהרבה מיעדם המתוכנן והיה חשש שנוסעים שהיו פחות מחויבים להסכם, יעזבו את הקבוצה.
ב-11 בנובמבר, 41 מהנוסעים הגברים על הספינה חתמו על אמנה ליצירת מערכת של ממשל-עצמי.
מסמך זה הנקרא אמנת המייפלאואר, מהווה דוגמה מתמשכת לשלטון-עצמי ושימשה השראה לחוקת ארצות הברית ולחוקות מדינותיה השונות.
המייפלאואר הייתה ספינת מסע שהעבירה סחורות בין אנגליה, צרפת ומדינות אירופאיות נוספות.
משערים שאורכה היה בין 27 ל-33 מטרים, רוחבה כ-7.5 מטרים, וקיבולתה למטען הייתה של 180 טון.
ב-6 בספטמבר 1620 יצאה המייפלאואר למסעה מנמל פלימות' שבאנגליה לעבר חופי אמריקה, לאזור נהר הדסון.
ברם, הספינה סטתה ממסלולה, וכעבור 65 ימים, ב-11 בנובמבר עגנה ליד קייפ קוד שבמסצ'וסטס.
לאחר שנוסעי הספינה חתמו על "אמנת המייפלאואר", הם ירדו לחוף וייסדו את מושבת פלימות', שהייתה למושבה הקבועה הראשונה באזור ניו אינגלנד.
בגלל מעמדה הסמלי הזה, בארצות הברית דהיום מנסים אנשים רבים למצוא את אבותיהם ביניהם.
ב-5 באפריל 1621 יצאה הספינה לדרכה חזרה, ובשנת 1623 היא פורקה.
יש הטוענים כי "אסם המייפלאואר" שבבקינגהאמשיר בנוי מעצי הספינה.
המייפלאואר הפכה לשם דבר בתרבות האמריקאית ולסמל של חלוציות ונכונות לעזוב הכול למען התחלה חדשה.
מקומות ומוסדות רבים בארצות הברית נקראים על שמה של המייפלאואר.
בשנת 1956 הורדה לים ספינת-העתק של המייפלאואר, "מייפלאואר II", אשר חזרה על המסע ההיסטורי מאנגליה לארצות הברית.
הספינה היא העתק מדויק של המייפלאואר המקורית, אם כי היא הייתה מצוידת בטכנולוגיה מודרנית, לדוגמה, תאורה חשמלית.
כיום, המייפלאואר II מוצגת לקהל הרחב בפלימות', מסצ'וסטס.
מייפל סטורי (בכתב הנגול: 메이플 스토리, באנגלית: MapleStory) הוא משחק תפקידים מרובה משתתפים דרום קוריאני בבסיסו, חינמי, בעל גרפיקה דו-ממדית, אשר פותח על ידי החברה הדרום-קוריאנית Wizet.
המשחק זמין במספר גרסאות מקומיות, ומופץ על ידי מספר חברות.
הגדולה ביותר מביניהם היא חברת Nexon, אשר מפיצה את המשחק בגרסתו הגלובאלית האמריקאית, הדרום-קוריאנית, היפנית, והאירופאית.
אף על פי שהמשחק חינמי, ניתן לרכוש במשחק פריטים שחלקם קוסמטיים בלבד (בגדים או סגנונות שיער שונים לדמות), וחלקם יכולים להשפיע על תהליך המשחק עצמו (רמת הכוח של הדמות, כמות המטבעות (מֶסוס - Mesos) שבבעלותה, מהירות ההתקדמות בשלבים וכו'...).
במשחק השחקן מטייל וחוקר את עולם המשחק הכולל יבשות, ערים ומקומות שונים, מביס מפלצות, ומפתח את יכולותיה של דמותו בדומה למשחקי תפקידים.
השחקנים מתקשרים ביניהם באמצעים שונים, מנהלים מסחר, ואף יכולים להתאגד יחד למשימות משותפות.
המשחק זכה להצלחה רבה ול-92 מיליון שחקנים ברחבי העולם, כשישה מיליון מתוכם באמריקה הצפונית בלבד.
כשמונה מיליון שחקנים רשומים בגרסה הגלובאלית, הזמינה גם לשחקן הישראלי.
מייפל סטורי הוא משחק תפקידים בעל אופי של משחק פלטפורמה בגרפיקה דו-ממדית.
בדומה לרוב משחקי התפקידים, המשחקיות סובבת סביב מסעות ברחבי עולם המשחק, גילוי מקומות חדשים ומאבק במפלצות בזמן-אמת.
השחקן מביס מפלצות ומבצע משימות הניתנות לו על ידי דמויות NPC (Non Playable Character - דמות המוטמעת בתוך המשחק ולא נשלטת על ידי שחקן כלשהו).
תוך כדי כך הוא משיג כסף הקרוי מֶסוס (Mesos), נקודות ניסיון איתן הוא יכול לשפר את יכולותיו וחפצים אותם הוא יכול להלביש על דמותו או למכור לשחקנים אחרים.
במהלך המשחק השחקן יכול לרכוש מקצוע, המאפשר לו ליצור ציוד ושיקויים בעלי פעולות שונות.
נוסף על כך, השחקן יכול לבחור בשלבים מוקדמים של המשחק בין מספר סוגי שחקנים בעלי יכולות,התמחויות וצורות משחק שונות.
קיימות אינטראקציות ושיתופי פעולה רבים בין שחקנים.
שחקנים שונים יכולים ליצור קבוצות (Parties), ולהילחם יחד.
ניתן ליצור גילדות המאגדות מספר רב של שחקנים יחדיו.
תכונות נוספות בעולם המייפל סטורי כוללות מערכת נישואין בין שחקנים, מד-תהילה (Fame), צ'אט רב-משתתפים ומיני-משחקים.
ביצירת דמות חדשה במשחק, ניתן לבחור מבין שש קבוצות: החוקרים (Explorers), אבירי הסיגנוס (Cygnus Knights), גיבורים (Heroes), אנשי מחתרת (Resistance), נובה (Nova) וסנגוקו (Sengoku).
החוקרים מתחילים את המשחק כ-טירונים או "מתחילים" (Beginners), ומתקדמים לאחת מבין חמש עבודות ראשיות: לוחם, קוסם, קשת, גנב, ופיראט או לאחד החוקרים המיוחדים - "להב כפול" (Dual Blade) או תותחן.
חמש העבודות הראשיות משמשות כבסיס לכל אחת משאר הקבוצות, כאשר כל עבודה בקבוצות אלה שייכת לאחת מהעבודות הראשיות, לדוגמה: אראן-לוחם, קאנה-קוסמת, צייד פראי-קשת, פנטום-גנב.
כל הדמויות מקבלות מספר כוחות מיוחדים הייחודיים לעבודה שלהן כאשר הן מגיעות לרמה 10, ובהמשך מסען יוכל השחקן להשיג כוחות חדשים וחזקים יותר אשר יהיו נגישים לו בהגיעו לרמות שונות - רמה 30, 60, 100, 140, 200 ו-260.
+ מסלול העבודות עבודה ראשונה רמה 10 עבודה שנייה רמה 30 עבודה שלישית רמה 60 עבודה רביעית רמה 100 סוגים מיוחדים מתחיל/טירון
(Eunwol) ירח כסוף (shade) צללים
עולם המשחק מורכב ממספר עולמות כאשר בכל עולם קיימות מספר יבשות.
כל דמות מתחילה ביבשת שונה בהתאם לעבודה שלה.
כל העולמות והיבשות מחוברים אחד לשני וניתן להגיע אליהם בדרכים שונות כמו נסיעה ברכבת, שייט באונייה, הליכה או הִתְעַתְּקוּת (טלפורטציה) באמצעות דמויות NPC או פריטים שניתן לרכוש באמצעות מֶסוס (מטבע המשחק) או כסף אמיתי.
בכל יבשת יש מספר אזורים או ערים, כאשר בכל אזור יש נוף, מפלצות ועלילה הייחודיים לו.
במשחק הייתה קיימת מערכת מסחר וכלכלה ענפה.
הכסף המשמש את הדמויות במשחק נקרא "מֶסוס" (Mesos), והדרך הבסיסית להשיגו היא על ידי ציד מפלצות או משימות.
ניתן לקנות חפצים מסוימים מחנויות הפזורות לאורך ערי המשחק, להשיגם על ידי ציד מפלצות, או להכינם באמצעות מצרכים שונים.
לחפצי הציוד יש בדרך כלל דרישות מינימליות על מנת להשתמש בהם באופן פעיל, כמו רמה או מיומנות.
חפצים מסוימים מעניקים לדמות בונוסים, למשל הגדלת כוח התקיפה או החיים.
ניתן לשפר חפצים באמצעות מגילות (Scrolls) שונות, אותן משיגים דרך ציד, קנייה בחנויות, ומשימות קבוצתיות.
למגילות אחוזי הצלחה מסוימים, המעמידים בסיכון את החפץ, אך יכולים להעניק לו בונוס נוסף.
מספר השדרוגים שניתן להעניק לחפצים מוגבל.
ניתן לקבל חפצים מסוימים רק באירועים מיוחדים.
בחנות ה-"Cash Shop" ניתן לקנות חפצים מיוחדים, חיות מחמד ולשנות את ההופעה החיצונית על ידי נקודות שנרכשות בכסף אמיתי.
שוויו של דולר הוא 1000NX Cash.
השוק החופשי (Free Market) מהווה מקום מפגש לשחקנים כדי למכור ולקנות חפצים.
בשוק החופשי יש פורטלים וחדרים רבים, בהם שחקנים יכולים לפתוח חנויות ולהציע את מרכולתם.
על מנת להתקדם במשחק בעניין, שזורים במשחק מבחר רב של משימות (Quests) שונות המחולקות לפי דרגת השחקן והשלמת משימות קודמות.
ניתן לקבל משימות חדשות מדמויות סטטיות במשחק (NPCs).
לרוב דמויות אלו יעניקו לך פרס בסיום המשימה, הכולל נקודות ניסיון, כסף וחפצים שונים.
תוכן המשימות מגוון, ויכול לכלול איסוף חפצים על ידי ציד מפלצות, נסיעות, התקשרות עם מספר דמויות ועוד.
השחקן יכול לעקוב אחר התקדמות המשימה על ידי "יומן המשימות".
סוג נוסף של משימות, המהווה מרכיב מרכזי במשחק הוא המשימות הקבוצתית (Party Quest, נכתב בקיצור: PQ).
משימות אלו דורשות מספר שחקנים, ומוגבלות בדרגה.
על השחקנים לשתף פעולה על מנת לעבור מספר מכשולים, ולסיים אתגרים שונים.
עמודת יכולות חדשה, בנוסף לעבודה רביעית, נפתחת ברמה 140, ולה שני סוגים של סקילים: סקילים פאסיביים וסקילים אקטיביים (רמות 140,160,180,190ו-200 לפאסיביים, ורמות 140,160 ו-190לאקטיביים)
החל מחודש דצמבר 2016 נוספה העבודה החמישית אשר נפתחת החל מרמה 200, לאחר השלמת כל שרשרת המשימות במקדש הזמן (Temple of Time) והשלמת שרשרת משימות נוספת לאחריה, שבה יש צורך לחכות כ-20 שעות.
החל מנובמבר 2023 נוספה העבודה
השישית אשר נפתחת החל מרמה 260, בעדכון חדש הנקרא "New age"
למרות זאת, הם לא הצליחו, והמייג' קם לתחייה במה שנקרא "המפץ הגדול".
לבלאק מייג' ישנם חמישה סגנים (המפקדים הגדולים).
לאחר התעוררותו של הבלאק מייג', הוקם ארגון ה-"Black Wings" (בתרגום חופשי: כנפיים שחורות) שמטרתו להחזיר לבלאק מייג' את כל כוחו.
שיא הקרב בין לוחמי עולם המייפל לבלאק ווינגס, היה כאשר הם יצאו לקרב עם אזרחי עולם המייפל שעדיין נמשך, בשימוש בספינה הענקית שהייתה גם נשקם הסודי - ה-Black Heaven.
המשחק פותח בקוריאה הדרומית על ידי החברה Wizet ויצא לראשונה בגרסתו הקוריאנית ב-29 באפריל 2003. ב-11 במאי 2005 יצאה הגרסה האמריקאית, וב-12 באפריל 2007 הגרסה האירופאית.
נכון ל-2010 קיימות עשר גרסאות מקומיות למשחק.
המשחק עבר מאז מספר שינויים וגלגולים.
הגדול ביותר מביניהם הוא עדכון הנקרא Big Bang ("המפץ הגדול") שיצא לראשונה בגרסה הקוריאנית ביולי 2010, והתווסף למייפל סטורי גלובאל ב-7 בדצמבר 2010. העדכון שינה את קוד הליבה של המשחק, וכמעט את כל המאפיינים בו.
מאז יציאת פאטץ' הביג באנג יצאו פאטצ'ים משמעותיים רבים והם:
Chaos - יצא ב-2011 והוסיף למשחק מאפיינים רבים ביניהם מקצועות ומצב שחקן-נגד-שחקן (PvP).
(בגרסה הגלובאלית ידוע בשם Ascension) - יצא בהמשך 2011 ושינה באופן משמעותי את היכולות של המקצועות לוחם, קוסם וקשת, והציג את ה-Monster Park ("פארק המפלצות").
Legends - יצא בסוף 2011 והביא לעולם המייפל 3 דמויות חדשות: תותחן - סוג של פיראט המשתייך לחוקרים, מרצדס - קשתית אלפית שמשתייכת למסדר הגיבורים, והדמון סלייר (קוטל השדים) - לוחם שהיה תחילה חבר בצבא האופל של הקוסם השחור אך החליף צד והצטרף למחתרת נגדו.
Advance of the Union (ידוע בגלובאל בתור Alliance וב-SEA בתור Rise of the Forces) - יצא בתחילת 2012 והציג שינוי ביכולות המקצועות Aran, Evan, כל מקצועות ה-Resistance וה-Cygnus Knights, ובנוסף שינה לגמרי את כל האזור של Ellin Forest.
בגלובאל גם נוספה האפשרות להילחם בארקריום - אחד ממפקדיו של הקוסם האפל, ושינה לגמרי את כל האזור של New Leaf City שעתה נתונה לפלישת חייזרים.
Justice (ידוע בגלובאל בתור Renegades) - הציג 2 מקצועות חדשים - Jett (מקצוע ייחודי למייפל סטורי גלובאל)/Zen (מקצוע ייחודי לקוריאנים, לדרום מזרח אסיה ולתאילנד) ואת ה-Phantom, גנב המשתייך למסדר הגיבורים.
בנוסף, העדכון שינה לחלוטין את יכולותיהם של הגנבים והפיראטים.
החלק השלישי הציג עיר חדשה שנכבשה על ידי צבא הקוסם האפל ויש להילחם לשחרורה.
Tempest - עדכון גדול שיצא ב-2012 וחולק ל-6 חלקים.
בחלק הראשון המגבלות לקידום עבודה שונו (עבודה שלישית ניתן לעשות ברמה 60 במקום 70, ועבודה רביעית עושים ברמה 100 במקום 120).
החלק השני הציג את הלומינוס - קוסם המשתייך למסדר הגיבורים.
החלקים השלישי, הרביעי והחמישי הציג את גזע ה"נובה" ואת העולם הנפרד שלו, וגיבוריו הם הקייזר (לוחם חדש) והאנג'ליק באסטר (פיראטית חדשה) שנלחמים נגד כוחות האופל בראשם מאגנוס, שהוא גם אחד ממפקדי הקוסם האפל.
החלק השישי הציג את ה-Hyper skills שהם סקילים מיוחדים לעבודה רביעית שניתן להשיגם בדרכים מסוימות.
Unlimited (ידוע בשאר הגרסאות בתור Spark ובגרסה הגלובאלית בתור Unleashed) - עדכון שיצא לקראת סוף 2013, והציג שינוי משמעותי במערכת החפצים שינוי בכמות הדמג' המקסימלי שניתן להכות במפלצת ושינויים קלים בבוסים הגדולים.
החלקים הבאים הציגו את הדמון אוונג'ר (נוקם השדים - שגם הוא כמו קרובו הדמון סלייר משתייך למחתרת) ואת האקסנון, גם הוא משתייך למחתרת, וכן הוסיפו משימה להצלת עץ העולם (על פי סיפור המשחק זהו מקור החיים בעולם המייפל) מידי כוחות הרשע.
כמו כן הרמה המקסימלית הועלתה מ-200 ל-250, ובכל הגרסאות חוץ ממייפל קוריאה התווספו מקומות אימון לרמות 200+.
Cygnus Returns (ידוע בגרסה הגלובאלית בתור Cygnus Awakening) - עדכון שיצא ב-2013 והסתיים בסוף 2014 והציג את השינוי המשמעותי ביותר למסדר אבירי הסייגנוס (Dawn Warrior,Wind Archer,Thunder Breaker,Blaze Wizard'.Night Walker.) ששינה מן הקצה אל הקצה את יכולותיהם וכוחם.
כמו כן מגבלת המסוס לשחקן השתנתה מ-2.1 מיליארד ל-9.9 מיליארד ונוספו מקומות אימון לרמות 200+ (לדוגמת: Twisted Aqua Road וTwilight Perion.
כמו כן בחלקו האחרון של העדכון נוסף גם Friend-Story - הספין אוף הראשון למייפל סטורי בו השחקן שלך נשאב אל תוך התיכון ולומד יחד עם הדמויות האהובות של מייפל סטורי - ונוספו גם מספר Dungeons חדשים.
Dawnveil: Demons of Tynerum - עדכון שיצא רק בגרסה הגלובלית, ב-15 באוקטובר 2013. בעדכון הוצגו שינויים מינוריים רבים, ראשית נוספה עיר חדשה Tynerum ובה ניתן למצוא בוס חדש המכונה Gollux, כמו כן שוחרר Dungeon חדש בשם "Colossus".
בנוסף לכך משחרור העדכון ניתן להילחם בבוסים במצב קל/בינוני/קשה (בהשוואה ללפני העדכון שהיה ניתן רק בינוני/קשה), הוצגו שינויים קלים לסקילים של כמה מקצועות ביניהם :Xenon, Wild Hunter, Phantom, Hayato, Kaiser,Mercedes, Kanna, Angelic Buster, Aran, Evan.
בנוסף, כל שחקן אשר ישלם את המחיר הדרוש כדי להחליף תת-עבודה יקבל גם נשק לרמה 100 לעבודה שהוא בחר), לשנות מערכת המקצועות, להוסיף מסדר חדש ועבודה חדשה (Zero) ולהוסיף מקומות אימון חדשים ועיר חדשה "Commerci" הלוא היא עיר המסחר של עולם המייפל, הנמצאת בתוך Tynerum.
בנוסף, בעיר הזאת ישנה אפשרות להשיג כלי נשק ובגדים לרמה 160; בסוף RED מייפל סטורי גלובל נקסון הוסיפו למשחק את העבודה Beast Tamer, עבודה שההייתה אמורה לצאת רק מספר עדכונים לאחר מכן (בעדכון YOU&I), ורק למייפל סטורי היפני.
F-L-Y - עדכון בשלושה חלקים ששמו הוא ראשי תיבות של שמות שלושת החלקים: Festival in Maple, Let's MAPLE!, ו- Your Story, MAPLE.
החלק הראשון יצא בספטמבר 2013 בקוריאה ובמרץ 2014 לגרסה הגלובאלית, והציג שינויים למסדר הגיבורים ולחברי המחתרת ה-"ותיקים" (אלו שיצאו בביג באנג: הבאטל מייג', הווילד האנטר והמכניק), 2 פארטי קווסטים חדשים ושינוי קטן בממשק.
בנוסף, מערכת המשפחה הוסרה זמנית.
מייפל סטורי גלובל חילקו את F.L.Y לשני עדכונים שונים, שנכללים מ-V150–V148. "מורשת התשע" (V149) משלבת גם את העדכון השני וגם את השלישי.
.YOU & I - (ידוע בגלובל בתור :Rising of Heroes ) עדכון מאסיבי שהגיע בשלושה חלקים (בדומה לR-E-D ו-F-L-Y), אשר שוחרר במייפל סטורי הקוריאני ב-5 בדצמבר 2013, ולגרסה הגלובלית ב-25 ביוני.
בעדכון דמות בשם Eunwol השתחררה בתור Shade (כבר בחלק הראשון של Rising of Heroes Elite מופיע כפתור יצירה אך הוא נעול), ורק ב-7 בספטמבר בתור עדכון חדש בשם Rising Heroes eEchos of Darkness.
בחלק הראשון כל מערכת הקרבות והלחימה השתנתה, מפלצות מחוזקות בשם Elite Monsters הופיעו בשדה הקרב, וגם Elite Bosses - בוסים ומפלצות גדולים יותר וחזקים שמופיעים בשדה הקרב.
כמו כן נוספה גם מערכת קומבו, אשר עולה באחד (ה-combo עולה באחד) בכל פעם ששימוש ביכולת הורג מפלצת.
בנוסף, הסטטיסטיקות הראו כי אחד מתוך שני שחקנים, אף פעם לא הצליח להתקדם לעבודה רביעית (רמה 100), ולכן מערכת עליית הרמות השתנתה, והביאה לכך שבכשבוע יוכלו משתמשים להתקדם לעבודה הרביעית ולא לפספס חלק ניכר מחוויית המשחק.
בחלק השני הגיעה עבודה חדשה המכונה Eunwol (בקוריאנית = ירח כסוף), דמות פיראט אשר הייתה מבין ששת גיבורי עולם המייפל (עד אז היה נהוג לחשוב שהיו חמישה גיבורים, אך חמשת הגיבורים שכחו את Eunwol מכוון ששררה עליו קללה שהטיל עליו המכשף השחור).
Mark of Honor: Hieizan Temple - יצא לאור בתחילה בגרסה היפנית.
חלק מן העדכון נותן לשחק בדמות הסנגוקו אייאמה.
בנוסף לכך נפתח אזור חדש לרמות הגבוהות של 150+.
החלק המרכזי בעדכון הוא הריבמפ של הג'ט העדכון מתאים את עצמו למשחק המודרני של 2014 (V.152) ומציג סט חדש של מתקפות בנוסף ג'ט מקבל יכולת שגורמת לו להשתלב ולהראות כמו הרקע של המשחק, וכך הופך אותו לבלתי נראה בעיני המפלצות.
כחלק מעדכון הג'ט תמצאו במייפל מודעות "מבוקשים" (מכיוון שג'ט נחשב פושע בעולם שלו) שישלחו אותכם לבוסים, כל מי שינצח יקבל המון מתנות.
Shining Star - שוחרר ב-17 בדצמבר 2014 במייפל סטורי הגלובאלי.
בעדכון זה נוספו למשחק אופציות חדשות ובהן העולם "Star Planet", שבו יש משימות לשם הנאה ו-mini games.
נוספה גם מערכת חדשה שדרכה אפשר לקבל "Reward points" לאחר ניצחון בmini- game, עם הנקודות ניתן לקנות NX.
Black Heaven - שוחרר ב-3 במרץ 2015 במייפל סטורי הגלובאלי, עדכון מאסיבי בשני חלקים, בחלק הראשון עולם המייפל הותקף על ידי ה-"Black Wings" עם הנשק החדש שלהם המכונה "Black Heaven" שהיא למעשה ספינה אדירה.
במהלך המסע להשמדת הספינה מגלים את סיפורם של ה-Commanders של הקוסם השחור (Black Mage); בנוסף לעדכון זה שלושת מקצועות ה-"Resistance" (מכונאי, קוסם-קרב וצייד פראי) קיבלו סקילים חדשים ומראה חדש, בחלק השני של העדכון נמשכת המלחמה ב-Black Heaven.
MapleStory DS הוא משחק לשחקן יחיד לפלטפורמת נינטנדו DS, המבוסס על מייפל סטורי.
המשחק יצא ב-15 באפריל 2010 בקוריאה.
אנימה יפנית הקרויה "מייפל סטורי" (メイプルストーリー Meipuru Sutōrī) נוצרה בעקבות המשחק על ידי אולפני Madhouse.
הסדרה עלתה לשידור בערוץ TV Tokyo ביפן, בין ה-7 באוקטובר 2007, ל-30 במרץ 2008, וכללה כ-25 פרקים.
העלילה סבבה סביב לוחם במסעו להחיות את עץ העולם.
מפיצת המשחק האמריקאית, Nexon השיקה משחק איסוף קלפים המבוסס על המשחק ב-6 בנובמבר 2007. מאז, Nexon קוריאה הדרומית ויפן השיקו זיכיון קלפים דומה, בעוד Nexon צפון אמריקה זנחה את המוצר.
שניהם תמכו במשחק לשחקן יחיד בלבד ולבינתיים הם נמחקו ולא ניתן להורידם כעת.
בשנת 2013 יצא משחק מייפל סטורי חדש התומך ב-iOS ואנדרואיד, בשם "MapleStory Live" ובו ניתן ליצור כמה עבודות, כגון Dual-Blade, Mechanic ,Demon Slayer, Angelic Buster.
ב-27 ביולי 2011 השיקה Nexon גרסת בטא חופשית של גרסת פייסבוק למייפל סטורי, שנקראה MapleStory Adventures.
המשחק ייעודי בעיקר לשחקן יחיד, אך כולל מגוון אפשרויות הקיימות במשחק המקורי כגון שיפור הדמות, לחימה במפלצות ומשימות.
כרגע לא ניתן לשחק במשחק.
בחודש נובמבר 2016 הוכנס חידוש שנתן לכל סוגי השחקנים עבודה חמישית.
מייפל פלאג (MAPLE FLAG; מאנגלית: דגל האדר) הוא תרגיל צבאי בינלאומי בן שישה שבועות לאימון בלוחמה אווירית המתקיים מדי שנה בבסיס כנף 4 של חיל האוויר המלכותי הקנדי בקולד לייק, אלברטה, קנדה.
התרגיל נחלק לשלושה שלבים בני שבועיים כל אחד, והוא מאפשר לצוותי האוויר של קנדה ושל בעלות בריתה אימון מציאותי בלוחמה אווירית, עם דגש על מבצעים רחבי היקף.
בתרגיל מתורגלים הכוחות גם בתובלה אווירית, לוחמה אלקטרונית, ותדלוק אווירי.
מייפל פלאג הוא הגרסה הקנדית לתרגיל הרד פלאג האמריקני, וכמוהו הוא נוצר בעקבות ממצאי מחקר שהראה שבמלחמת וייטנאם, טייס אשר השלים 10 משימות קרב הגדיל את סיכויו לשרוד באופן משמעותי.
תרגיל המייפל פלאג הראשון נערך בשנת 1978.
בתרגיל מייפל פלאג נעשה שימוש במיטווח הנשק קולד לייק (CLAWR) המכסה שטח של 11,600 קמ"ר.
זהו מיטווח ההפצצה היחידי בקנדה.
בשטח המיטווח פזורות כ-640 מטרות קרקעיות והוא סגור לתעופה אזרחית.
המטרות כוללות טנקים, סוללות טילי קרקע-אוויר, מכ"מים, אתרים תעשייתיים, מרכזי שליטה ובקרה, וסוגים נוספים של כלי רכב וכלי טיס.
מתוך 100 האתרים במיטווח קיימים גם שבעה שדות תעופה הכוללים מסלולי המראה ומסלולי הסעה.
תרגיל מייפל פלאג 38 נערך בין ה-15 במאי ל-24 ביוני 2005. בתרגיל השתתפו יותר מ-5,000 אנשי צבא מ-11 חילות אוויר מרחבי העולם.
בתרגיל זה השתתף גם חיל האוויר הישראלי, לראשונה בתולדות התרגיל.
מלבד ישראל השתתפו בתרגיל גם חילות האוויר של קנדה, ארצות הברית, בריטניה, גרמניה, צרפת, הולנד, בלגיה, שוודיה, סינגפור, וניו זילנד.
בנוסף, צפו בתרגיל משקיפים מחילות האוויר של ארגנטינה, ברזיל, צ'ילה, קטר ואיחוד האמירויות הערביות.
המשלחת של חיל האוויר הישראלי כללה 10 מטוסי F-16C/D ("ברק") מארבע טייסות: טייסת 105 ("טייסת העקרב"), טייסת 109 ("טייסת העמק"), טייסת 110 ("טייסת אבירי הצפון") וטייסת 117 ("טייסת הסילון הראשונה").
בנוסף, התלוו לטייסות ה-F-16 גם מספר מטוסי בואינג 707 ("ראם") מטייסת 120 ("טייסת הבינלאומית") לתדלוק אווירי.
כ-400 אנשי צוות-אוויר, צוות-קרקע ואנשי מערך הבקרה והמבצעים נכללו במשלחת הישראלית.
בתרגיל השתתפו חילות האוויר של קנדה, גרמניה, צרפת, בריטניה, ניו זילנד, סינגפור, שוודיה וארצות הברית.
בנוסף, צפו בתרגיל משקיפים מחילות האוויר של ברזיל, פולין, יוון, עומאן, מצרים, סינגפור ודרום אפריקה.
מייספייס היא רשת חברתית מקוונת אמריקאית, בין השנים 2005 עד 2008 היא הייתה הרשת החברתית הגדולה בעולם.
באוגוסט 2003, כמה עובדים בחברת eUniverse (חברת שיווק דיגיטלית), שהשתמשו באתר Friendster (אתר למציאת חברים נשכחים) ראו פוטנציאל בתכונות הרשת החברתית שלה.
הקבוצה החליטה לחקות את התכונות הפופולריות ביותר של האתר.
בתוך עשרה ימים, הגרסה הראשונה של מייספייס הייתה מוכנה להשקה, ויושמה באמצעות שפת התכנות ColdFusion.
על הפרויקט פיקח בראד גרינשפן (מייסד, יו"ר ומנכ"ל eUniverse), וניהל אותו כריס דוולף (שהיה המנכ"ל המייסד של מייספייס), ג'וש ברמן, טום אנדרסון (הנשיא המייסד של מייספייס), וצוות מתכנתים ומשאבים שסיפקה eUniverse (שאחר כך שונה שמה ל"אינטרמיקס מדיה").
המשתמשים הראשונים במייספייס היו עובדי eUniverse.
החברה קיימה תחרויות כדי לראות מי יכול לרשום יותר משתמשים חדשים.
eUniverse השתמשה במסד נתונים של 20 מיליון אנשים וכתובות הדואר האלקטרוני שלהם, כדי לשווק את האתר, ולהפוך אותו למוביל מבין אתרי הרשתות החברתיות בעולם.
בנוסף ארכיטקטורת התוכנה של האתר, תוך שימוש במהירות הפיתוח המעולה של ColdFusion על פני שפות אחרות, הביאה להשקה מהירה של פיצ'רים חדשים.
למרות שלמתחרה Friendster היו מספר מפתחים הגדול פי עשרה, היא לא הצליחה לעמוד בקצב ומהירות הפיתוח של Myspace.
לדוגמה, משתמשים יכולו להתאים אישית את הרקע, המראה והעיצוב של דפים במייספייס.
רכישה בידי ניוז קורפ ושנות השיא
ביולי 2005 רכש את החברה, תמורת 580 מיליון דולר, תאגיד ניוז קורפ שבבעלות איל התקשורת רופרט מרדוק.
באותה עת הייתה מייספייס הרשת החברתית הפופולרית בעולם.
חברת האם שלה, אינטרמיקס מדיה, החזיקה גם ב-30 אתרים נוספים (כולל אתרי בלוגים והכרויות), שגם היו חלק מעסקת הרכישה.
לאחר הרכישה מספר המשתמשים המשיך לגדול במהירות, ומספר המשתמשים הרשומים הגיע באוגוסט 2006 ל-100 מיליון.
"ניוז קורפ" גם שילבה תוכן מערוצי הטלוויזיה שלה באתר.
דוגמת הסדרה סדרת הטלוויזיה 24 שהייתה זמינה באתר.
בנוסף חתמה על הסכם לשילוב מנוע החיפוש של גוגל באתר וחלוקת ההכנסות מפרסום.
ההסכם הכניס לחברה כ-50 מיליון דולר בחודש.
בנובמבר 2006 מספר העמודים הנצפים באתר מייספייס עבר את Yahoo!
שהיה אז האתר הנצפה בעולם.
באפריל 2007 השיקה מייספייס שירות חדשות - MySpace News.
ביוני 2007, "ניוז קורפ" נהלה משא ומתן על עסקה עם Yahoo!.
במסגרת העסקה הייתה אמורה מייספייס לעבור לבעלות יאהו, תמורת אחזקה בת 25% בחברה החדשה שתיווצר מהמיזוג.
שוויה של מייספייס במסגרת העסקה נאמד אז ב-12 מיליארד דולר והוא נגזר משוויה של יאהו שעמד על 37 מיליארד דולר.
העסקה לא יצאה לפועל לבסוף, לאחר ששווייה של יאהו בבורסה החל לרדת במהירות.
באוקטובר 2007, חתמה מייספייס על הסכם עם חברת משחקי המחשב הישראלית אוברון מדיה להיות ספקית בלעדית של פלטפורמת משחקים ותוכן עבורה.
ביוני 2008 עקפה פייסבוק את מייספייס במספר הגולשים היומי, ומייספייס המשיכה לאבד משתמשים במהירות.
ביוני 2009 פיטרה מייספייס כ-30% ממצבת כוח האדם שלה.
ישנם כמה הסברים המוצעים לדעיכתה המהירה של החברה, כולל העובדה שהיא דבקה ב"אסטרטגיית פורטל" של בניית קהל סביב בידור ומוזיקה, ואילו פייסבוק וטוויטר הוסיפו ללא הרף תכונות חדשות לשיפור חוויית הרשת החברתית.
בכיר לשעבר במייספייס הציע כי עסקת הפרסום עם גוגל, אף שהכניסה מזומנים בטווח הקצר, יצרה בעיה בטווח הארוך.
העסקה דרשה ממייספייס לפרסם מודעות רבות עוד יותר, במרחב שכבר היה רווי בכבדות בפרסום, מה שהפך את האתר לאיטי, קשה יותר לשימוש ופחות גמיש.
בעוד פייסבוק השיקה עיצוב אתר נקי וחדיש.
בראיון שנערך בשנת 2012, תיאר המנכ"ל לשעבר כיצד ניוז קורפ הפעילה לחץ רב על מייספייס "להתמקד במונטיזציה לטווח הקרוב, בניגוד לחשיבה על אסטרטגיית מוצרים ארוכת טווח", בעוד פייסבוק הייתה ממוקדת במעורבות המשתמשים על פני ההכנסות, בשנים הראשונות.
מייספייס ניסתה למצב את עצמה מחדש כאתר בידור חברתי, עם יותר דגש על מוזיקה, סרטים, ידוענים וטלוויזיה במקום אתר רשת חברתית.
במרץ 2011, נתוני מחקרי השוק שפרסמה חברת קומסקור העלו כי מייספייס איבדה 10 מיליון משתמשים בין ינואר לפברואר 2011 וכי היא צנחה מ-95 מיליון ל-63 מיליון משתמשים ייחודיים במהלך שנים עשר החודשים הקודמים.
בסוף פברואר 2011 הודיעה חברת ניוז קורפ רשמית כי האתר עומד למכירה.
ב-29 ביוני 2011, מייספייס הודיעה כי היא נרכשה על ידי "ספציפי מדיה" תמורת סכום שלא פורסם.
רשת CNN דיווחה כי מייספייס נמכרה תמורת 35 מיליון דולר.
בפברואר 2016 נרכש אתר מייספייס על ידי חברת .Time Inc מו"לית המגזין טיים, שנרכשה בתחילת 2018 עד ידי חברה המדיה האמריקאית מרדית' (Meredith).
במרץ 2019 התברר שכל הקבצים שהועלו לשירות עד שנת 2015 נמחקו עקב תקלה בהעברת המידע בין שרתים בתוך החברה.
תוכן של דף משתמש באתר
בכל דף משתמש ניתן למצוא פרטים אישיים לגביו - כגון "את מי הייתי רוצה לפגוש", "תחומי התעניינות", "פרטים".
כמו כן כל משתמש יכול למלא מידע אישי כגון: גזע, דת, העדפה מינית.
ניתן גם להעלות תמונות למדור התמונות של דף המשתמש, ולהגדיר את אחת מהתמונות כך שתופיע בעמוד הראשי של דף המשתמש.
כל משתמש רשאי להוסיף משתמשים אחרים לרשימת ה'חברים' שלו.
כדי להוסיף תגובה בדף משתמש כלשהו, צריך להיות ברשימת החברים שלו.
כמו כן, ישנו מספר מסוים של חברים (הנקבע על ידי המשתמש עצמו) המופיע בדף המשתמש הראשי.
בדרך כלל משתמשים רבים מוסיפים לרשימת החברים שלהם את האמנים האהובים עליהם.
הגדרת ה'חברים' באתרי רשתות חברתיות עוררה ביקורת מסוימת מצד התקשורת, על כך שהיא יוצרת אשליה של חברים, כשבעצם האנשים שברשימת החברים של המשתמש אינם חבריו.
מתחת לרשימת החברים, מופיעה בדף המשתמש אפשרות להוסיף תגובה.
כל משתמש מורשה למחוק את התגובות (טוקבקים) בדף שלו, או לקבוע שכל התגובות יצטרכו לקבל ממנו אישור לפני פרסומן.
אם חשבון של משתמש נמחק מסיבה כלשהי, כל התגובות בדף שלו תימחקנה.
חשבונות ה-MySpace למוזיקאים שונים מחשבון משתמש רגיל.
בחשבונות אלו, האמנים רשאים להעלות לאתר עד 6 שירים כקובצי MP3 (עד 10 מגה גודל, אף על פי שבפועל לא כדאי לעבור את ה-9.5 מגה), תוך התחייבות לא להפר את זכויות היוצרים (הכוונה שהשירים שהועלו, נוצרו או נכתבו על ידי בעל החשבון).
היתרון שנתן האתר, הוא בכך שגם אמנים לא רשומים ואשר אינם בחוזה עם חברת תקליטים יכולים לשלוח את שיריהם לאתר, ובכך לקדם את מכירותיהם - דבר אשר הוכח כפופולרי בקרב משתמשי האתר.
בשנת 2005 אף הוקמה חברת ההקלטות "MySpace Records", בבעלות מנהל האתר, טום אנדרסון.
חברת הקלטות זו משמשת לכל האמנים אשר בבעלותם חשבון באתר.
הזמרת אדל החלה את דרכה דרך מייספייס ובעזרתו התפרסמה.
הגיל המינימלי להרשמה לאתר הוא 14, אך גם בגילאי 14–15 ישנן הגבלות החלות על המשתמשים.
כמובן שלמרות תנאים אלו, משתמשים יכולים להזין מידע שגוי אודות גילם, ובכך לעקוף את ההגבלות הללו.
מקרים שונים של אונס והיעלמות התרחשו בעקבות מפגשים בין אנשים שהכירו דרך האתר.
לאחר שהביקורת נגד תנאי הבטיחות של האתר גברה, בדצמבר 2006 הודיעה הנהלת האתר כי היא נוקטת כרגע צעדים על מנת למנוע מעברייני מין לפתוח חשבון באתר.
ההנהלה לא ציינה אילו צעדים היא נקטה.
מייספייס מושווית לעיתים לפייסבוק, אך הבדל משמעותי בין שני האתרים הוא רמת ההתאמה האישית.
מייספייס מקנה למשתמשיה את האפשרות לעצב את פרופיליהם על ידי שימוש בשפת HTML ו-CSS בעוד פייסבוק מאפשרת אך ורק עריכת טקסט.
מַייסן היא עיר בת קרוב ל-30,000 תושבים במדינת סקסוניה שבגרמניה.
העיר נחשבת כ"עריסתה של סקסוניה" ונודעת ברחבי העולם כמרכז לייצור חרסינה (פורצלן).
העיר מהווה מרכז של מחוז מייסן.
מייסן שוכנת על גדות נהר האלבה במרכז מדינת סקסוניה שבדרום מזרח גרמניה.
העיר נמצאת כ-25 קילומטר צפונית מערבית לדרזדן וכ-100 ק"מ מזרחית מלייפציג.
בנוסף לנהר אלבה, זורם דרך העיר יובל שלו - הטרייביש (Triebisch).
העיר נמצאת בגובה של כ-100 מטר מעל פני הים ושטחה הוא כ-31 קמ"ר.
למייסן היסטוריה של למעלה מאלף שנה.
העיר צמחה במאה ה-10 מתוך יישוב סלאבי בשם "מיסני".
בשנת 929 נכבש האזור בידי המלך היינריך הראשון, מלך גרמניה שהקים במקום מצודה (במקום בו תבנה מאוחר יותר טירת ה"אלברכטסבורג") ממנה התפתחה העיר הגרמנית מייסן.
בשנת 965 הוקמה רוזנות מייסן (Markgrafschaft Meißen) ולאחר שלוש שנים בישופות מייסן.
בשנת 1089 קיבל היינריך הראשון מבית וטין (Wettin, לימים מלכי סקסוניה ופולין) את התואר רוזן מייסן, ומייסן הפכה למקום המושב של בית וטין.
מייסן המשיכה להתפתח במהלך מאות השנים הבאות לעיר שוק ומסחר פורחת עד שקיבלה מעמד רשמי וזכויות עיר בשנת 1332. בסביבות שנת 1250 החלה בניית הקתדרלה של מייסן.
רוזנות מייסן התקיימה כישות עצמאית עד לשנת 1423 אז אוחדה עם דוכסות סקסוניה.
בשנת 1470 הוחל בבניית טירת ה"אלברכטסבורג" במקום המצודה הישנה.
הטירה נועדה להיות מקום המושב והמרכז המנהלי של האחים ארנסט ואלברכט מבית וטין.
מקום המושב של בית וטין נשאר במייסן עד לשנת 1485, אז חולקו נחלות בית וטין בין האחים ארנסט ואלברכט.
אזור מייסן נפל לידיו של אלברכט והוא שלט בו מדרזדן.
אי לכך נותרה הטירה ללא שימוש עד שבשנת 1710, לאחר פיתוח שיטות עיבוד חרסינה בידי יוהאן פרידריך בטגר, הסב אותה המלך אוגוסט החזק למפעל ליצור חרסינה הראשון באירופה.
בעקבות פתיחת המפעל החלה מייסן לצאת מן המיתון הכלכלי אליו נקלעה לאחר מלחמת שלושים השנים.
תהליך זה נמשך במאות השנים הבאות וכיום מייסן היא אחד המרכזים הידועים בעולם ליצור חרסינה.
טירת האלברכטסבורג שוכנת על גבעה שעל גדות נהר האלבה.
הגבעה חולשת על האזור ועקב כך הוקמה עליה מצודה בשנת 929. מצודה זו היוותה את הגרעין ממנה צמחה העיר מייסן.
המבנה הנוכחי של הטירה נבנה בשנים 1470–1500 במטרה לשמש כמקום המושב של האחים לבית וטין - ארנסט ואלברכט (שעל שמו קרויה הטירה החל משנת 1676).
הטירה תוכננה בידי ארנולד פון וסטפאלן בסגנון גותי מאוחר.
החל משנת 1710 שכן בטירה מפעל ליצור חרסינה.
מפעל החרסינה גרם נזק למבנה הטירה, ולכן בשנת 1863 הועבר המפעל למבנה חלופי.
לאחר העברת המפעל, נסגרה הטירה לשיפוצים ונפתחה מחדש בשנת 1881 כמוזיאון.
הקתדרלה של מייסן שוכנת על גבעה לצד האלברכטסבורג.
בניית המבנה הנוכחי של הקתדרלה החלה בסביבות שנת 1250 רוב הבנייה הסתיימה עד לשנת 1400, אך המגדלים המערביים הושלמו רק בתחילת המאה ה-20. עד לשנת 1581 שימשה הקתדרלה כמקום המושב של בישופי מייסן (בשנה זו פורקה הבישופות עקב הרפורמציה הפרוטסטנטית).
כמו כן שימשה הקתדרלה כמקום קבורה לבית וטין.
חרסינת מייסן עליה מוטבע סימן החרבות המוצלבות נחשבת כיוקרתית ביותר.
תהליך ייצור החרסינה התגלה בשנת 1708 בידי הצורף יוהאן פרידריך בטגר שהיה אסיר באלברכטסבורג.
בעקבות זאת הוקם בשנת 1710 מפעל החרסינה באלברכטסבורג.
מפעל זה, שהיה הראשון מסוגו באירופה, היה בבעלות מלכי סקסוניה (כיום בבעלות מדינת סקסוניה) והניב הכנסות רבות לאוצר הסקסוני.
בשנת 1863 עבר המפעל מהאלברכסטבורג למשכנו הנוכחי בעמק הטריביש.
הכלים הראשונים שנוצרו היו בצבע חום-אדום ולא בצבע הלבן, כי לא השיגו מהסינים את הנוסחאות המדויקות של עירוב החומרים השונים המשמשים לייצור החרסינה.
בשנת 1915/6 נפתח במקום מוזיאון החרסינה.
במוזיאון מודגם תהליך יצור החרסינה וישנה תצוגה של מגוון יצירות חרסינה.
בית הספר על שם הקדושה אפרה (Sankt Afra) הוא בית ספר תיכון פנימיתי המיועד לתלמידים מצטיינים.
בית הספר נוסד בשנת 1543.
יהודים התגוררו במייסן החל מתקופה מוקדמת ביותר.
קיימות עדויות על יהודים במייסן לפני שנת 1000. הקהילה היהודית שכנה מחוץ לחומות העיר אך נתנה חלק בפעילות הכלכלית ובמסחר בעיר.
בתקופת המלחמות ההוסיטיות הואשמו היהודים בלקיחת חלק במהומות ובשנת 1433 גורשו ממייסן.
במהלך המאה ה-18 השתפר מצב היהודים בסקסוניה ובשלב מסוים חזרו יהודים גם למייסן.
בשנת 1904 מנתה הקהילה היהודית 32 נפשות.
רוב היהודים עזבו את מייסן ועברו לדרזדן לפני שנת 1933.
מייפל ליף גארדנס היה אולם ספורט בטורונטו ששימש כאולם הבית של קבוצת ההוקי טורונטו מייפל ליפס בין השנים 1931 ל-1999.
הקבוצה זכתה ב-11 גביעי סטנלי בין השנים 1932 ו-1967 כששיחקה שם.
משחק ה"אול-סטארס" הראשון בהיסטוריה של ליגת ה-NHL התקיים באולם, כאירוע מחווה והתרמה לכבוד שחקן המייפל ליפס, אייס ביילי, שסבל מפציעה שסיימה את הקריירה שלו.
גם משחק ה"אול סטארס" השנתי הראשון של ה-NHL התקיים במייפל ליף גארדנס ב-1947.
מייפייר היא שכונת יוקרה ברובע הסיטי של וסטמינסטר של העיר לונדון בירת הממלכה המאוחדת.
מאז שנת 1686 נערך מדי שנה במשך שבועיים בחודש מאי באתר שוק שפרד ועד שנת 1764 עת שקיום השוק באתר נאסר.
קודם לשנת 1686 נערך השוק בהיימרקט, ולאחר שנה זו השוק נערך בבו.
שטח השכונה היה שטח פתוח חקלאי עד המאה ה-17. השטח הפך לפרוור עירוני של העיר באמצע המאה ה-17, ולרובע מגורים יוקרתי במהלך המאה ה-18. בשכונה התגוררו משפחת גרוונר העשירה.
אליזבת השנייה, מלכת הממלכה המאוחדת נולדה בשכונה.
כיום השכונה כוללת בעיקר שטחי משרדים ומבני מגורים רבים הוסבו למשרדים שמרביתם עוסקים בהשקעות במקרקעין.
בשכונה ממוקמות האקדמיה המלכותית לאמנויות, מוזיאון בית הנדל, מלון בית גרוונר וקלארידג'ס.
עד שנת 2017 שכנה בכיכר גרוונר שבשכונה שגרירות ארצות הברית (עברה לרובע וונדסוורת').
כיום שוכנת בכיכר זו שגרירות איטליה.
שכונת מייפר גובלת במערבה בהייד פארק (רחוב פארק ליין), בצפונה ברחוב אוקספורד, בדרומה בפיקדילי ובפארק גרין ובמזרחה ברחוב ריג'נטס.
מייסי גריי היא זמרת רית'ם אנד בלוז וסול, מפיקה מוזיקלית ושחקנית אמריקאית.
עוסקת גם בכתיבת השירים שלה, וידועה בשל קולה הייחודי וסגנון שירה המושפע מבילי הולידיי ובטי דייוויס.
גריי נולדה ביישוב קנטון באוהיו, ארצות הברית.
במהלך לימודיה באוניברסיטת דרום קליפורניה, כתבה שירים והופיעה עם להקת ג'אז של חבר, בבית קפה קטן.
קולה הייחודי עורר עניין בקרב חובבי הג'אז בעיר, והיא הוחתמה על ידי חברת התקליטים "אטלנטיק", שם הקליטה את אלבומה הראשון, שנגנז.
בתקופה זו חזרה לעיר הולדתה קנטון, אך נקראה לשוב ללוס אנג'לס והוחתמה על ידי חברת "אפיק".
ב-1999 יצא אלבומה "On how life is", שכלל את שיריה הידועים "Still", "I Try" ו-"Why Didn't You Call Me" וזכה להצלחה רבה בארצות הברית ובעולם.
ב-2000, זכתה למועמדות בפרס גראמי לתגלית השנה.
בהמשך שיתפה פעולה עם אמנים כמו פאטבוי סלים ובלאק אייד פיז, והשתתפה לראשונה בסרט קולנוע - המותחן "יום אימונים".
ב-2001 יצא אלבומה השני, "The Id", שנחל כישלון יחסי במכירות.
ב-2002 השתתפה בסרט ספיידרמן בתפקיד עצמה, וכן שיתפה פעולה עם האמן סנטנה.
אלבומה השלישי, "The Trouble with Being Myself", שיצא ב-2003, היה מוצלח מעט יותר, והשיר "When I See You" מתוכו זכה להשמעות רבות ברדיו האמריקאי והבריטי.
בעקבותיו הוציאה גריי ב-2004 את האוסף "The Very Best of Macy Gray", וב-2005 יצא אלבום הקלטה של הופעה חיה בלאס וגאס, "Live in Las Vegas".
בנוסף הקליטה שירים למספר פסקולים לסרטים, ביניהם לסרט שיקגו.
ב-2007 הוציאה גריי את אלבום האולפן הרביעי שלה, "Big", שזכה לביקורות חיוביות.
מתוכו הוציאה שני סינגלים, "Finally Made Me Happy" ו-"Shoo Be Doo", ושיר נוסף, "What I Gotta Do", שנכלל בפסקול הסרט שרק השלישי.
בשנת 2011, גריי חתמה על חוזה עם חברת התקליטים "429 רקורדס" והחלה להקליט סדרת קאברים לאלבום האולפן הבא שלה Covered.
האלבום יצא לאור ב-26 במרץ 2012. הסינגל הראשון של האלבום היה "Here Comes the Rain Again" (שבוצע במקור על ידי Eurythmics).
לרגל יום השנה ה-40 לאלבום Talking Book של סטיבי וונדר בשנת 1972, גריי כיסתה את כל התקליט והוציאה לאור אלבום מחווה.
בראיון לאופרה ווינפרי, גריי ספירה על בעיות השימוש בסמים שלה, וסיפרה כי היא לא הייתה מוכנה לרמת התהילה שקיבלה.
הראיון עלה במקביל להוצאת אלבומה The Way, שיצא באוקטובר 2014 ב-Kobalt Records.
זמן קצר לאחר יציאתו לאור החלה בסיבוב הופעות עולמי.
ב-2016 הקליטה שיר עם אריאנה גרנדה שנקרא "Leave Me Lonely" השיר נכנס לאלבומה השלישי של גרנדה "Dangerous Woman".
גריי הופיעה ארבע פעמים בישראל: באוגוסט 2000 באולם הסינרמה ובקיסריה, באוגוסט 2008 במועדון "זאפה" בתל אביב, במאי 2009 ביום הסטודנט בירושלים ובמועדון הבארבי בתל אביב ובפברואר 2011. לפני הופעתה האחרנוה בישראל אמרה לתקשורת כי "מה שהממשלה הישראלית עושה לפלסטינים הוא דוחה".
היא הופיעה בסבב המוקדמות השני של תחרות הזמר האמריקאית.
היא סיימה במקום השישי בדירוג השופטים, ולא סיימה בין שלושת הראשונים בדירוג השופטים והקהל, ולכן לא העפילה לחצי הגמר.
ב-2002 השתתפה בסרט "ספיידרמן" בתפקיד עצמה.
בשנת 2005 שיחקה את פאולינה בסרט הטלוויזיוני "בלוז בלקאוונה", אשר מבוסס על מחזה באותו שם מאת רובן סנטיאגו האדסון.
ב-2010 גילמה את רוז בסרטו של טיילר פרי "נשים צבעוניות", לצידן של ג'נט ג'קסון ווופי גולדברג.
ב-2016 השתתפה בסרט בדרמה "Cardboard Boxer", לצדם של תומאס היידן צ'רץ וטרנס הווארד.
בשנת 2021 גילמה את רנה בסרט האימה "Phobias" בבימויה של קמילה בל.
בשנת 2025 דיבבה בסרט האנימציה הקומי "Sneaks" את דמותה של אדריאנה.
שיחקה גם בסרט המדע הבדיוני "The Astronaut".
באותה שנה השתתפה בעונתה השישית של תוכנית המציאות הבריטית, "הזמר במסכה", בתור הקרפדה במאורה והייתה למודחת השלישית.
מייסרה מסרי הוא שחקן תיאטרון, טלוויזיה וקולנוע, במאי ויוצר ערבי-ישראלי.
למד תיאטרון בבית-הספר למשחק "בית צבי" ושם סיים את לימודיו בשנת 1993.
ידוע גם כחבר, מייסד ומנהל הרכב צוות בידור - "פתאפית אל סוכר".
שהוקם בשנות השמונים בעיר עכו בצפון, עם מספר חובבנים צעירים, כגון האמנים: אוסאמה מסרי, איברהים וחליל קדורה.
בשנת 1997 התחיל לעבוד במרכז לתיאטרון שבעיר עכו ושיחק בהצגות: "וגר זאב עם כבש" 1999, עכו 2000 - "בראי הזמן",
בשנת 2000–2001 שיחק בסדרת הטלוויזיה: "משפחה דה לוקס" ששודרה בערוץ הראשון, לצד: בסאם זועמוט, נסרין פאעור, וענת חדיד.
בשנת 2002 ביים מסרי הצגת יחיד בשם " רוק אריות ".
בשנת 2004 שיחק בהצגת הילדים: "פינוקיו" בשפה הערבית שאותה גם עיבד.
בשנת 2003 הנחה מסרי את תוכנית הטיולים והפנאי "שמן וזעתר" ששודרה בערוץ 33 ומשודרת כיום בשידורים חוזרים.
בשנה זו שיחק מסרי גם בסרט הקולנוע: "הכלה הסורית" בתפקיד פאדי.
בשנת 2007 שיחק מסרי בהצגה לילדים, שנכתבה על ידי אחיו האומן אוסאמה מסרי, מחזה בשם "הילד הרע", חלק מהשירים והלחנים במחזה זה נכתבו על ידי האמן פיראס רובי, מסרי הדגיש את רצון צוות המרכז לייצג את התיאטרון בעכו.
בשנת 2008 שיחק בהצגה "חומוס ציפס סלט" שהועלתה ב"פסטיבל עכו 2008".
ובה שולבו משחק, מחול, סאטירה, דרמה וביקורת חברתית העוסקת בבעיית הסכסוך הישראלי-ערבי בארץ ישראל.
בשנת 2009 השתתף במופע תיאטרון ומחול בשם: "חוויה מתקנת", שנכתבה על- ידי: יואב ברתל ואביגיל רובין המתייחסת למהומות אשר התרחשו בעיר עכו בשנת 2008. במחזה זה שיחק מסרי את דמותו של מטיף דת מוסלמי.
בשנת 2010 ביים הצגה קומית אשר לקחה חלק באירועי פסטיבל עכו בשם: "אסלי", המחזה עוסק בשגרת חייה של משפחת פשע.
בשנת 2011 שימש כשופט מוזיקלי בתחרות שירה למגזר הערבי בשם "הערביזיון", אשר שודרה בערוץ 33, ובערוץ הראשון.
לקראת סוף שנת 2011 השתתף בהצגה בשם: "הגיבור העייף" המתארת סיפור מסע היסטורי ואישי.
המחזה הוצג ב"מרכז לתיאטרון עכו", בהצגה זו גילם מסרי את תפקיד 'הגיבור'.
בשנת 2013 השתתף בהצגה הקומית "אנשים שונים" בערבית "ناس جناس" בימוי: נביל עזר, הפקה: המרכז לתיאטרון של עכו
בשנת 2014 השתתף בהצגה קומית "השכן" בערבית ,جار وجار" בימוי: נביל עזר, במרכז לתיאטרון עכו.
בשנת 2015 השתתף בסדרת טלוויזיה "סלמה", בתפקיד מסייפר עוזרו של השח'.
ששודרה בערוץ הראשון בבימויו של כמיל שריף, כתיבת תסריט: דיתה גרי.
בשנת 2016 שיחק ההצגה בשם "נשים חזקות" שהוצגה בתיאטרון עכו.
באותה שנה ביים וניהל בשיתוף עם סמדר יערון להקת נוער צעיר בשם "הילא".
אשר הופיעה במספר מקומות בארץ במחזה בשם "הילא הדור הבא".
בשנת 2018 השתתף בסרט עכו חלומות בתפקיד סמיר.
באותה שנה השתתף עם סמדר יערון בהצגה "הערבי האחרון" בתפקיד הערבי האחרון.
מייפל סטורי היא סדרת אנימה יפנית בת 25 פרקים שהופקה לטלוויזיה בשנת 2007 בהשראת משחק רשת בעל אותו שם.
הסדרה עלתה לראשונה ב-7 באוקטובר 2007.
לפני 10 שנים, הגזע האנושי היה מחולק לארבעה גזעים: הלוחמים החזקים, הקוסמים החכמים, הקשתים הזריזים והגנבים הערמומיים.
ארבעתם נקלעו למאבק כנגד הקבוצה המרושעת "זאקומס" על מנת להגן על "עץ העולם".
בסופו של דבר, "עץ העולם" הפעיל את ההשמדה העצמית שלו על מנת להגן על עצמו, אולם הגזעים האחרים חשבו שהיו אלה בני האנוש שהשמידו את "עץ העולם".
כש"עץ העולם" הושמד לרוב הגזעים לא נשאר דבר, אז חלקם הלכו ל"מייפל איילנד" מחשש שמי שיישאר – ימות.
הם ברחו מהאי "ויקטוריה" וחיו על "מייפל איילנד" בו החיים נהיים קשים יותר ויותר.
מאז הייתה לוחמה בלתי-נגמרת בין הגזעים השונים.לאחר עשר שנים, הגיבור הראשי, "אל", נחוש להחיות את "עץ העולם".
"אל" וחבריו מתחילים את מסעם בחיפוש "זרעי עץ העולם", בו בזמן ה"זאקומס" מופיעים מחדש באותו חיפוש אך במטרה להשתלט על העולם.
אל: הגיבור הראשי של הסדרה.
הוא הבן של הלוחם "גרנדה".
הוא מתלבש כמפלצת מכיוון שבני אנוש נחשבים לאויבים של הגזעים האחרים, אבל זהותו האמיתית התגלתה בפני חבריו כבר בפרקים הראשונים של הסדרה.
הוא אוהב לעשות אימונים אקראיים והוא נראה בדרך כלל סוחב אחריו אבן כבדה.
התכונות הבולטות בו הן אי-הוויתור ועקשנות.
הוא מאוד נחוש במעשיו ויעשה מה שטוב ביותר למשפחתו ולחבריו, גם אם יאלץ לשתף פעולה עם אויביו.
"נינה" ו"אנג'י" מגדירים אותו כתמים, זאת כיוון ששניהם הצליחו לשקר/לתחמן אותו בקלות.
הנשק הראשי שלו הוא חרב מעץ אשר הוא סוחב על גבו, אך לאחר מכן החליף אותה בחרב האגדית של אביו.
קינו: קינו אוהב לאסוף אבנים נוצצות, יום אחד אף נתקף על ידי הלוחמים של "סרון פריאון" והקשתים של "סרון הנסיס" בגלל שחשבו שהוא מחזיק ב"זרעי עץ העולם".
קינו אוסף את האבנים על מנת ליצור מתנה לאמו.
קינו מבוסס על מפלצת הפטרייה הכתומה במשחק מייפל סטורי.
בארוו: המנהיג של "סרון הנסיס" ב"מייפל איילנד".
הוא נלחם לצד אביו של "אל", "גרנדה".
הוא מחזיק בנשק בשם "Maple Soul Searcher" אשר מופיע גם במשחק.
רוב תלמידיו הם ארנבים, פיות ותרנגולי הודו.
גאלוס: המנהיג של "סרון פריאון" ב"מייפל איילנד".
גאלוס מחזיק בנשק "Maple Dragon Axe" אשר מופיע גם במשחק, אך בדרך כלל מעדיף להילחם ללא נשק.
רוב תלמידיו הם גובלינים צהובים, מסכות עץ ומסכות אבן.
הוא מבוסס על המפלצת "Muscle Stone" מהמשחק.
נינה: הקוסמת החזקה ביותר בכפר "סרון אליניה" ומנהיגתו.
היא הייתה השנייה לגלות ש"אל" הוא בן אנוש.
כשרק פגשה את "אל" היא נראתה לא מעוניינת במיוחד אך עם הזמן היא התחילה ליהנות מחברתו והצטרפה למסעו.
מחזיקה בנשק "Maple Wand" אשר מופיע גם במשחק.
פודו: חיית המחמד של "נינה".
מבוסס על המפלצת "Ribbon Pig" מהמשחק.
הוא היה הראשון לגלות ש"אל" בן אנוש.
מייסיס היא רשת חנויות כלבו אמריקאית שנוסדה בשנת 1858 בניו-יורק.
הרשת שייכת לחברת החזקות הנקראת Macy's, Inc., אשר בבעלותה גם רשת חנויות הכלבו "בלומינגדיילס".
נכון לדצמבר 2025, הרשת כללה 450 חנויות ברחבי ארצות הברית, פוארטו ריקו וגואם, אשר מוכרות מגוון רחב של מוצרים, ביניהם ביגוד, כלי בית וקוסמטיקה.
חנות הדגל, המכונה "מייסי'ס הראלד סקוור", ממוקמת ברחוב 34 מערב 151 בניו יורק.
החברה הוקמה על ידי רונלד חוזה מייסי ב-28 באוקטובר 1858. החנות נקראה במקור "R.
Macy & Co." והיא מוקמה בשדרה השישית בין רחובות 13 ו-14. לוגו החברה, הכוכב, נבחר על ידי מייסי בהשראת קעקוע שעיטר את גופו.
עם הזמן החנות התרחבה ונפתחו עוד ועוד חנויות.
מייסיס הייתה הראשונה שהשתמשה באלמנטים שיווקים כמו הצבת דמותו של סנטה קלאוס בכל חנות בתקופת החגים ושימוש בחלונות ראווה מוארים כדי למשוך לקוחות.
מאוחר יותר עבר מיקום החנות לפינת רחוב ברודוויי ורחוב 18. בשנת 1875 הכניס מייסי לעסק שני שותפים: רוברט מ.
ולנטיין שהיה אחיינו ואת אביאל ט.
לה פורג שהיה בעלה של דודניתו.
שנתיים לאחר מכן מייסי מת ממחלת ברייט.
שנה לאחר מכן מת פורג ושנה אחריו מת ולנטיין.
הרשת נשארה בבעלות משפחת מייסי עד שנת 1895, אז נקנתה על ידי האחים איזידור ונתן שטראוס.
ב-1902 עברה החנות הראשית לכיכר הרלד ורחוב 34. בשנת 1924 החלה המסורת של החנות אשר ארגנה לראשונה את מצעד חג ההודיה של מייסיס אשר קיים עד היום.
בשנות ה-50 וה-60 של המאה ה-20 נהגה הרשת לרכוש מוצרי טקסטיל ואופנה תוצרת ישראל.
בשנת 1992 ביקשה הרשת את הגנת החוק מפני פשיטת רגל ("צ'פטר 11"), לאחר שצברה חובות בסך כ-4 מיליארד דולר.
בשנת 1994 רכשה קבוצת "פדרייטד סטורס" את רשת "מייסיס".
קבוצת "פדרייטד" כללה מספר מותגים של בתי כלבו בכל רחבי ארצות הברית, כולל רשת "בלומינגדיילס".
בשנת 2000 נפתח סניף של מייסיס בסן חואן, פוארטו ריקו.
הסניף הוא הראשון שנפתח מחוץ לגבולותיה של ארצות הברית.
בשנת 2012 החלה מייסיס בשיפוצים לבניין המקורי בו שכנה החנות בשווי כולל של 400 מיליון דולר.
אולם שנה אחר כך התאוששו המכירות.
בנוסף שם קבוצת "פדרייטד" עצמה הפך ל"מייסיס".
בעקבות המשבר הכלכלי העולמי ב-2008 סבלה הרשת מירידה במכירות והודיעה על פיטורי 7,000 עובדים ועל סגירת חנויות.
אחר כך שוב התאוששו מכירות הרשת.
באוגוסט 2016 הודיעה קבוצת "מייסיס" שהיא סוגרת כ-100 חנויות בעיקר בקניונים פרבריים, כולל מספר חנויות של "בלומינגדיילס", ובמקום זאת תגדיל את ההשקעות במכירה באינטרנט.
בשנים 2017–2019 הודיעה על צמצומים נוספים, בעקבות הנהירה לקניות באינטרנט.
בינואר 2020 הודיעה על סגירת 28 חנויות.
בינואר 2024, מייסיס דחתה הצעה לרכישה של כל המניות של החברה על ידי ארקהאוס וברידג' קפיטל תמורת 5 מיליארד דולר.
בפברואר 2024, מייסיס הודיעה כי עד 150 חנויות בעלות ביצועים נמוכים ייסגרו עד סוף 2026, כאשר 50 חנויות ייסגרו עד סוף 2024. מספר זה גדל ל-65 עד דצמבר.
מייסיס הצהירה כי הסניפים שנסגרו מייצגים רק 10% מסך המכירות שלה.
החברה מתכננת להתמקד בפתיחת 45 חנויות בלומינגדיילס ו-30 חנויות בלומרקורי, תוך שיפוץ של 30 חנויות בלומרקורי נוספות.
בינואר 2025, 66 חנויות, כולל סניפים מרכזיים בפילדלפיה ובברוקלין, היו אמורות להיסגר.
מייצ'ט (לעיתים מייצ'יט, בבלארוסית: Мо́ўчадзь, בפולנית: Mołczadź, ביידיש: מייטשעט), היא עיירה במחוז משנה ברנוביץ', במחוז ברסט, בבלארוס.
העיירה שוכנת באזור בעל נוף הררי, ובעבר שימשה כעיירת קיט.
בשנת 1998 התגוררו ביישוב 882 אנשים.
שמה של העיירה הוא כשמו של הנהר העובר בסמוך לה, שהוא יובל של נהר הניימן.
יובל של המייצ'ט הזורם סמוך לעיירה נקרא מולצ'אדקה.
לאור ריבוי מקומות יישוב באזור בעלי שורש דומה, קיימת סברה ששמות אלו נובעים משמו של שבט סלאבי קדום בשם מולצ'אן או מילצ'אן שישב באזור זה.
בשנת 1654 פרצה שרפה גדולה בעיירה והיא נהרסה, כדי לסייע למאמצי השיקום נפטרה העיירה מתשלום מיסים למשך ארבע שנים.
בשנת 1847 היה מספר תושבי העיירה הכללי 1,733 איש, מתוכם היו 1,188 יהודים.
בשרפה שפרצה בשנת 1879, נשרפו שני שלישים של העיירה; לפי תיאור משנת 1889 היו בעיירה 1128 תושבים (524 גברים ו־604 נשים), ומתוכם רק 702 יהודים.
במייצ'ט התקיימה קהילה יהודית עד לימי מלחמת העולם השנייה.
הקהילה מוזכרת ב"פנקס ועד מדינת ליטא", בפרוטוקול משנת שפ"ג (1623) ככפופה, יחד עם עיירות קטנות נוספות, לקהילת סלונים.
מספר משלמי המס מבני הקהילה היהודית המקומית בשנת 1765, היה 369 נפש.
בין רבני מייצ'ט: רבי מאיר מארים שאפיט שהתמנה כרבה של העיירה בהיותו בן 15 שנים בלבד.
לפני מלחמת העולם השנייה כיהן ברבנות העיר הרב יעקב סנדר גרינברג, אחיו של הרב חיים חייקל גרינברג.
מבין יוצאי העיירה, אף שלא נולד בה, נודע "העילוי ממייצ'ט", הרב שלמה פוליצ'ק שכיהן בסוף ימיו כראש ישיבת רבינו יצחק אלחנן בניו יורק.
ביולי 1941, הוקם גטו בעיר.
סך הכל, בגטו זה נרצחו 3,665 יהודים, בנוסף ל-50 בלארוסים ו-5 או 15 שבויי מלחמה.
עם המלחמה והשואה חדלה הקהילה מלהתקיים.
מייסון אלכסנדר פלאמלי הוא כדורסלן אמריקאי המשחק בקבוצה לוס אנג'לס קליפרס מליגת ה-NBA, בעמדת הסנטר.
פלאמלי מגיע ממשפחת כדורסלנים; שני הוריו שיחקו כדורסל במכללות, ושני אחיו – מיילס ומרשל – משחקים גם הם כדורסל מקצועני.
פלאמלי נולד בפורט ויין שבאינדיאנה, בנם של פרקי ולסלי.
שני הוריו היו כדורסלנים בתקופת לימודיהם באוניברסיטה אמו קבעה שיא ריבאונדים עם 25 במשחק אחד והם הכירו במחנה כדורסל ב-1979. גם סבו ושניים מדודיו מצד אמו היו כדורסלנים.
שני אחיו של פלאמלי אף הם כדורסלנים, אחיו הבכור מיילס ואחיו הצעיר מרשל משחקים גם הם ב-NBA.
אחות נוספת היא שחקנית כדורעף באוניברסיטת נוטרדאם.
לאחר שנה בתיכון בוורשה שבאינדיאנה, עבר עם אחיו מיילס לתיכון בארדן שבקרוליינה הצפונית.
בשלוש השנים שלו בארדן זכה בשלוש אליפויות תיכונים של קרוליינה הצפונית.
הוא נבחר למשחק כוכבי התיכונים של נייקי ולמשחק מקדונלד'ס אול-אמריקן.
כמו כן היה חבר בסגל נבחרת ארצות הברית עד גיל 18 לאליפות אמריקה שהתקיימה בפורמוסה ב-2008 וזכה עמה במדליית הכסף.
באליפות השיג ממוצע של 5 נקודות ו-6 ריבאונדים למשחק.
ב-2009 החל ללמוד ולשחק בקבוצת הכדורסל של אוניברסיטת דיוק והצטרף בכך לאחיו מיילס.
בשנתו הראשונה באוניברסיטה השיג ממוצע של 3.7 נקודות ו-3.1 ריבאונדים למשחק.
וזכה עם דיוק בטורניר אליפות המכללות בכדורסל.
בשנתו השנייה השיג ממוצע של 7.2 נקודות, 8.5 ריבאונדים ו-1.7 חסימות למשחק.
בעונתו השלישית רשם 11.1 נקודות ו-9.2 ריבאונדים בממוצע למשחק ובעונתו האחרונה בדיוק השיג ממוצע של 17.1 נקודות ו-9.9 ריבאונדים למשחק.
בעונה זו נבחר לחמישיית העונה בליגת ה-SEC ולחמישייה השנייה ב-NCAA.
בעונת 2011-2012 שיחקו שלושת האחים יחד בדיוק.
פלאמלי נבחר במקום ה-22 של דראפט ה-NBA 2013, על ידי ברוקלין נטס.
בעונתו הראשונה שותף ב-70 משחקים מהם פתח בחמישייה ב-22 והשיג ממוצע של 7.4 נקודות ו-4.4 ריבאונדים למשחק.
הוא נבחר לחמישיית הרוקיז של העונה ב-NBA.
בעונתו השנייה השיג 8.7 נקודות ו-6.2 ריבאונדים בממוצע למשחק.
במהלך ערב דראפט ה-NBA 2015 הועבר בטרייד לפורטלנד טרייל בלייזרס, יחד עם זכויות הדראפט על פאט קונאטון (הבחירה ה-41), בתמורה לסטיב בלייק וזכויות הדראפט על רונדיי הוליס-ג'פרסון (הבחירה ה-23).
בעונת השיג שיאי קריירה של 9.1 נקודות ו-7.7 ריבאונדים למשחק.
בפלייאוף הודחה פורטלנד בסיבוב השני על ידי גולדן סטייט ווריורס.
בפברואר 2017 הועבר בטרייד לדנוור נאגטס, בתמורה ליוסוף נורקיץ' ובחירת דראפט עתידית.
בספטמבר 2017 חתם על הארכת חוזה בדנוור ל-3 עונות נוספות עבור כ-41 מיליון דולר.
לקראת עונת חתם פלאמלי על חוזה בדטרויט פיסטונס.
לקראת עונת הועבר יחד עם ג'יי.
ת'ור בטרייד לשארלוט הורנטס, תמורת בלשה קופרוביצה.
ב-9 בפברואר 2023 הועבר בטרייד ללוס אנג'לס קליפרס.
בתום עונת הרוקי שלו נבחר פלאמלי לסגל נבחרת ארצות הברית וזכה עמה במדליית הזהב בגביע העולם בכדורסל 2014 שהתקיים בספרד.
הוא רשם בטורניר ממוצעים של 2 נקודות ו-2.2 ריבאונדים למשחק.
מייצ'יסלב הורשובסקי (בפולנית: Mieczysław Horszowski 23 ביוני 1892 – 22 במאי 1993) היה פסנתרן פולני-אמריקאי, יהודי מומר, שניהל אחת הקריירות הארוכות ביותר בהיסטוריה של אמנויות הביצוע.
הורשובסקי נולד ב (למברג), אוסטרו-הונגריה (עכשיו לבוב, אוקראינה).
מורתו הראשונה הייתה אמו, תלמידה של קרול מיקולי (בעצמו תלמיד של פרדריק שופן.
מגיל צעיר ביותר הייתה נגינתו מרשימה בבגרותה ובמוזיקליות שלה.
בגיל שבע היה לתלמידו של תאודור לשטיצקי בווינה; לֶשֶטיצְקי למד אצל קרל צ'רני, מי שהיה תלמידו של בטהובן.
במרץ 1902 הופיע לראשונה ברסיטל בווינה ובאותה שנה ניגן את הקונצ'רטו הראשון לפסנתר של בטהובן בוורשה עם הפילהרמונית של ורשה.
זמן קצר לאחר זאת יצא למסעות קונצרטים באירופה ובאמריקה הצפונית והדרומית כילד פלא.
בשנת 1905 ניגן הורשובסקי הצעיר לפני גבריאל פורה ופגש את קאמי סן-סנס בניס.
ב-1911 עשה הורשובסקי הפסקה זמנית בקריירת הנגינה שלו, כדי להקדיש את עתותיו לספרות, פילוסופיה ותולדות האמנות בפריז.
משנת 1914 חי במילאנו, שהייתה לבסיס הקבע שלו עד פרוץ מלחמת העולם השנייה, אז היגר לארצות הברית.
בראשית שנות ה-40' הוזמן להצטרף לסגל המורים של מכון קרטיס למוזיקה בפילדלפיה וכיהן בפקולטה לפסנתר עד מותו בגיל 101.
מוצא משפחתו של הורשובסקי היה יהודי, ועקב כך נאלץ להימלט מאירופה בשנות ה-30', אך הוא עצמו המיר דתו בגיל צעיר לקתוליות והיה אדוק בדתו.
כפי שכתב מבקר המוזיקה הצרפתי אנדרה טובף, בחוברת המצורפת למהדורה המחודשת של הקלטות הורשובסקי משנות ה-30' לסונאטות של בטהובן לצ'לו ופסנתר, עם פבלו קזאלס: "הורשובסקי היה הן יהודי מאוד והן קתולי מאוד, בשני המקרים כפי שרק פולני יכול להיות."
ידיו של הורשובסקי, שקומתו לא עלתה על מטר וחצי, היו קטנות במיוחד.
מסיבה זו, נמנע מנגינת חלק גדול מן הרפרטואר הווירטואוזי (סיבה אפשרית לכך, שמעולם לא הגיע למעמד "כוכב העל" של הורוביץ או רובינשטיין).
ביצועיו של הורשובסקי נודעו באיכותם הטבעית, הלא-מאולצת, שהיה בה איזון בין אינטלקט לרגש.
תכופות שיבחוהו על איכות הצליל שלו, תכונה משותפת לתלמידיו של לשטיצקי.
לאחר שובו אל בימת הקונצרטים בעידודו של פאבלו קזאלס, השתקע במילאנו לאחר מלחמת העולם הראשונה ונשאר שם עד שהיגר לארצות הברית בראשית מלחמת העולם השנייה.
לאחר המלחמה, הרבה הורשובסקי להופיע ברסיטלים עם אמנים כמו קזאלס, אלכסנדר שניידר, יוזף סיגטי ורביעיית בודפשט.
לעיתים קרובות הופיע בפסטיבל פראדס ובפסטיבל מרלבורו בוורמונט.
משנת 1940 חי הורשובסקי בארצות הברית, תחילה בניו יורק ואחר בפילדלפיה.
הוא קיבל אזרחות אמריקאית בשנת 1948. בשנים 1943 ו-1953 הופיע הורשובסקי עם התזמורת הסימפונית הלאומית של ארצות הברית בניצוח ארטורו טוסקניני, שהיה ידידו.
במהלך עונת 1954–1955 ניגן את מכלול יצירות הפסנתר של לודוויג ואן בטהובן בניו יורק, בביצוע ראוי להיזכר.
ב-1960 חזר על כך במכלול הסונאטות לפסנתר של מוצרט.
הרפרטואר הרבגוני ורחב-ההיקף שלו הקיף גם מלחינים כמו הונגר, ד'אנדי, מרטינו, סטרווינסקי, שימנובסקי ווילה-לובוס.
בשנת 1979 הקליט כמה יצירות מאת לודוביקו ג'וסטיני על פיאנו-פורטה משופץ של כריסטופורי.
יצירות אלה נכתבו בהזמנת כריסטופורי והן הראשונות שידוע כי נכתבו במיוחד לפיאנו-פורטה.
הורשובסקי ניגן פעמיים בבית הלבן: עם קזאלס ושניידר ב-1961 לפני הנשיא קנדי ובהופעת סולו ב-1979 לפני הנשיא קרטר.
הורשובסקי הרבה להקליט לחברות התקליטים קול אדוניו, קולומביה רקורדס, RCA ויקטור, ונגארד, נונסאץ' ועוד.
הקלטותיו האחרונות לחברת נונסאץ' נעשו כשהיה באמצע עד שלהי שנות התשעים לחייו.
הוא גם לימד במכון קרטיס למוזיקה בפילדלפיה ובין תלמידיו שם היו רוברט דניסון, ג'וליוס איסטמן, ריצ'רד גוד, מאריי פרחיה, פיטר סרקין, סטפן דה גרוטה, קתרין סלבי, ססיל ליקאד ולזלי ספוטץ.
בשנת 1981 התחתן הורשובסקי בן ה-89 עם ביצ'ה קוסטה, פסנתרנית איטלקייה.
בשנים הבאות ערכה ביצה' את זכרונותיו של הורשובסקי וכרך של התכתובת של אמו על שנות ילדותו של הורשובסקי.
כמו כן גילתה והקליטה כמה שירים, שהורשובסקי חיבר לטקסטים צרפתיים בסביבות 1913–1914.
הופעתו האחרונה של הורשובסקי התקיימה בפילדלפיה באוקטובר 1991. הוא מת בעיר זו חודש לפני שמלאו לו 101. את השיעור האחרון שלו נתן שבוע לפני מותו.
מייצ'יסלב (משה, מואיסי) ויינברג היה מלחין יהודי רוסי יליד פולין.
ויינברג נולד ב-1919 למשפחה יהודית בוורשה.
אביו, שמואל ויינברג, היה מנצח ומלחין של תיאטרון יידיש בבירת פולין, ולאחר מכן בקישינב.